ועדת הפנים ואיכות הסביבה, כנסת 18, פרוטוקול מספר 523, 2012-03-06 14:00

אמנון כהן: שלום לכולם, צהריים טובים.

אמנון כהן: אני פותח את הדיון בוועדת הפנים והגנת הסביבה.

אמנון כהן: אני מברך את מפכ"ל המשטרה, מר יוחנן דנינו שיושב איתנו כאן וביקש להגיע לוועדה.

אמנון כהן: ברוך הבא.

אמנון כהן: זה הבית שלכם, של משטרת ישראל.

אמנון כהן: אנחנו פה, כגוף הרגולאטורי של המשטרה מקבלים פניות רבות.

אמנון כהן: יש לנו גם חקיקות רבות הקשורות למשרד הפנים וישנן גם חקיקות של חברי כנסת שרוצים לתקן מספר דברים.

אמנון כהן: שני נושאים על סדר היום: אלימות שוטרים נגד האזרחים וכמובן הצעת חוק לתיקון פקודת המשטרה (מס' 27) (הזדהות שוטר בעת פיזור הפגנה) של חברי הכנסת: אורי אריאל, דב חנין, ניצן הורוביץ, פ/2988.

אמנון כהן: הוועדה כבר דנה מספר דיונים בחקיקה הזאת וכבר בדיון הקודם רצינו להשלים את החקיקה, להצביע ולהעביר אותה למליאת הכנסת.

אמנון כהן: כבוד המפכ"ל, ביקשת לבוא לוועדה, לדבר ולשכנע חברי כנסת שאולי אין מקום לחקיקה.

אמנון כהן: אני אומר לך, אולי חקיקה מסוג זה לא כל-כך מתאימה גם מבחינתנו, אבל, באים חברי כנסת ומאירים ומצביעים על בעיה, באים לשר, למפכ"ל ולכל מיני גורמים במחוז ומציפים את הבעיה, אבל הדבר לא בא על פתרונו.

אמנון כהן: פעם אחר פעם הדבר לא בא על תיקונו.

אמנון כהן: אולי יש הוראות שמורידים והן לא יורדות עד למטה?

אמנון כהן: מחוקקים יודעים לחוקק אז הם מביאים לחקיקה את מה שהם רוצים לתקן.

אמנון כהן: פעם זה בנושא הזה, פעם זה בדברים אחרים.

אמנון כהן: לא פעם, אדוני המפכ"ל, גם כאשר אנחנו מחוקקים, מגיע המשרד הייעודי לאותו נושא ואומר שהוא יסדיר את זה בתקנות או בצו ולא צריך לנושא הזה חקיקה ראשית.

אמנון כהן: כמובן שאם פתרנו את הבעיה אנחנו אומרים "ובא לציון גואל".

אמנון כהן: אדוני המפכ"ל, הציבור יודע שהוועדה אחראית על פיקוח רגולאטורי של עבודת המשטרה ואנחנו מקבלים המון תלונות.

אמנון כהן: חלק מהתלונות הן בין האזרח למשטרה.

אמנון כהן: יש תחושה שיש אלימות יתר נגד האזרחים.

אמנון כהן: זה לא כל המשטרה.

אמנון כהן: המדינה נותנת סמכויות למשטרה לאכיפת החוק, לתת ביטחון לאזרחי מדינת ישראל.

אמנון כהן: כך צריך להיות ואנחנו עומדים כחומה בצורה לשמור עליכם ולתת לכם את כל הסמכויות כדי שתעשו עבודתכם נאמנה.

אמנון כהן: אבל, לפעמים יש כאלה בקצה שלוקחים את החוק לידיים.

אמנון כהן: הם מפרשים לרעה את הסמכות שנותן המחוקק.

אמנון כהן: לפעמים יש אלימות מילולית ופיזית כלפי האזרח.

אמנון כהן: האזרח שנתקל לראשונה בהתנהגות כזאת גם לא יודע למי להתלונן.

אמנון כהן: הוא פונה למפקד תחנה וזה שולח אותו למח"ש.

אמנון כהן: במח"ש אומרים לו שזה לא עניין פלילי ואז שולחים אותו ליועץ המשפטי לממשלה.

אמנון כהן: זה יכול להיות פנסיונר בן 76 שנקלע למצב מסוים.

אמנון כהן: יש לי פניה של אדם כזה.

אמנון כהן: הוא בא אלי ואומר: איך אני פונה ליועץ המשפטי לממשלה?

אמנון כהן: מה אני עושה?

אמנון כהן: יש גורם בתוך המשטרה שמטפל בתלונות אבל לא מפנים את האזרח אליו אלא שולחים אותו ליועץ המשפטי לממשלה.

אמנון כהן: משהו פה קלוקל, משהו לא בסדר.

אמנון כהן: אם משהו לא בסדר אנחנו מתריעים.

אמנון כהן: אם זה לא מגיע לאוזניים קשובות אנחנו מחוקקים כי אין לנו דרך אחרת.

אמנון כהן: אדוני המפכ"ל, פניתי מספר פעמים וגם פניתי אליך בנושא של אותו אדם מבוגר שפנה.

אמנון כהן: פניתי אליך והיום קיבלתי תשובה.

אמנון כהן: אולי ידעו שכבודו יגיע ונתנו תשובה מהירה.

אמנון כהן: פניתי ב-21 לחודש וגם ב-28.

אמנון כהן: נדיר שכבר הגעתי תשובה.

אמנון כהן: מי עונה לי?

יוחנן דנינו: תנסה לפנות אלי גם כשאין דיונים ותראה שתקבל תשובה.

אמנון כהן: ממי אני מקבל תשובה?

אמנון כהן: מעורך דין יואב תלם, עוזר המפכ"ל.

אמנון כהן: למי הוא כותב?

אמנון כהן: ליושב ראש הוועדה.

אמנון כהן: אני כותב לשר משיב לי שר ולא משיב לי עוזר.

יוחנן דנינו: זה עורך דין יואב תלם.

אמנון כהן: חס וחלילה אני לא מזלזל בעורך דין, לא מזלזל בעובדים.

אמנון כהן: חבר כנסת, יו"ר ועדה, פונה למפכ"ל, מן הראוי שהמפכ"ל יתייחס לפנייה ושהוא יהיה חתום.

אמנון כהן: אתה אפילו לא מכותב.

אמנון כהן: אני לא יודע אם עברת על זה.

אמנון כהן: אתה אפילו לא יודע מה כתוב פה.

אמנון כהן: מן הראוי, כדי שנעבוד בשיתוף פעולה, אם חבר כנסת פונה למפכ"ל, מן הראוי שהמכתב ייצא מידי המפכ"ל.

אמנון כהן: את זה צריך לתקן.

יוחנן דנינו: אני מבקש שזה לא יהיה בחקיקה.

אמנון כהן: אם לא יעזור, זה יבוא בחקיקה.

אמנון כהן: אם אני אקבל עוד פעם תשובה על-ידי העוזר המכובד, המלומד והמשכיל שעשה עבודת מטה, בחן, טיפל ועשה.

אמנון כהן: אם אני אקבל ממנו, אני אעשה את זה בחקיקה.

אמנון כהן: לכן אני אומר, אם אתם יודעים לעשות עבודת מטה ולהטמיע את הדברים שמעלים פה חבר הכנסת, זה בסדר גמור.

אמנון כהן: אם לאו, אני רק יודע לחוקק.

אמנון כהן: אני מבקש פעם, פעמיים שלוש, אבל אחר-כך אני צריך למצוא פיתרון לבד.

אמנון כהן: לכן, אדוני המפכ"ל, לגבי הכתובת לפניות של אזרחים.

אמנון כהן: אמרתי ליועצת המשפטית של הוועדה שיש בעיה אמיתית כי האזרח לא יודע למי להתלונן.

אמנון כהן: צריך גוף חיצוני שיטפל בפניות של הציבור.

אמנון כהן: נציע הצעת חוק: נציב תלונות הציבור על השוטרים, כדי שתהיה כתובת.

אמנון כהן: זה יהיה תחת המשרד לביטחון פנים.

אמנון כהן: אני לא יודע לפתור את הבעיה.

אמנון כהן: כאשר מפנים את האזרח ליועץ המשפטי לממשלה אז אני צריך למצוא דרך.

אמנון כהן: אדוני המפכ"ל, אין לי ברירה.

אמנון כהן: אני אומר את זה מתוך כאב.

אמנון כהן: התעסקתי בביקורת שנים רבות אבל פה זאת ביקורת בונה על-מנת שנמצא דרכים לטפל.

אמנון כהן: עכשיו לגבי הצעת החוק שהציעו חבריי.

אמנון כהן: אני אומר לך, כאדם, כמחוקק, כחבר כנסת, אני לא חושב שצריך לחוקק.

אמנון כהן: אבל גם פה כנראה, אדוני המפכ"ל, אחרי כל-כך הרבה דיונים וכל-כך הרבה בקשות ופניות – יש פה אנשים מכל קבוצות הבית.

אמנון כהן: יש פה אנשים שקיבלו טראומות כאלה ואחרות והמערכת צריכה לקבל את הסמכות.

אמנון כהן: שוטר זה מקצוע.

אמנון כהן: האם אנחנו מלמדים אותם איך להתנהג?

אמנון כהן: איך לעבור?

אמנון כהן: איך לעמוד בלחצים?

אמנון כהן: זה לא פשוט.

אמנון כהן: לכן בחוק נתנו את כל הסמכויות כדי שיוכלו לעשות את האכיפה, לעשות את העבודה, לתפוס את הגנבים, הרוצחים והאנסים ואת השודד שגונב פנסיה של קשישה.

אמנון כהן: את כל הסמכויות נתנו, אבל בין זה לבין לבוא ולהפעיל כוח נגד אזרח תמים שיושב בגינה ומתנפלים עליו?

אמנון כהן: לעצור אדם שהולך לבית כנסת בערב שבת?

אמנון כהן: אומרים לו: תביא תעודת זהות.

אמנון כהן: הוא עונה להם: בשבת אני לא לוקח תעודת זהות.

אמנון כהן: לוקחים אותו לתחנת משטרה.

אמנון כהן: למה צריך לקחת אותו למשטרה בערב שבת?

אמנון כהן: האדם גם לא חייב ללכת עם תעודת זהות והוא יכול להגיע לתחנה במוצאי שבת.

אמנון כהן: הוא לא נדרש לחקירה ולא משהו כזה.

אמנון כהן: יש כמה מקרים כאלה.

אמנון כהן: המציעים ידברו על הצעת החוק.

אמנון כהן: חבר הכנסת אורי אריאל, בקצרה לגבי הצעת החוק.

אמנון כהן: (להלן קטע פרוטוקול חלקי בשל תקלה בהקלטה.

אמנון כהן: )

אורי אריאל: תודה אדוני היושב ראש.

אורי אריאל: אני אקצר כי בשעה 15:00 מתחילה המליאה.

אורי אריאל: תודה למפכ"ל שנמצא איתנו ויציג את הדברים.

אורי אריאל: אני ודאי פתוח לשמוע וגם להבין.

אורי אריאל: אנחנו כולנו אמונים על מה שאמר היושב ראש.

אורי אריאל: אני אומר את זה בשפת חז"ל: .

אורי אריאל: אנחנו יודעים שיש אלה דברים שהם מובנים וכדאי לחזור עליהם מעת לעת כי לפעמים מתבלבלים.

אורי אריאל: אנחנו נסכים, היושב ראש, שגם המשטרה צריכה לקבל כוח, סמכות, אמצעים ותקציב כדי למלא את תפקידה וייעודה.

אורי אריאל: ככל שאני יכול לעזור בזה החוק הזה הגיע מכיוון שנשבר האמון.

אורי אריאל: כדאי לכם להאזין.

אורי אריאל: אמרת הוצאתי הנחיות, רעננתי הנחיות, היה רענון בתוך

יוחנן דנינו: כמה אירועים היו מאז?

אורי אריאל: יש אירועים.

אורי אריאל: כאשר אנחנו לא מצליחים לפרוץ את החומה הזאת.

אורי אריאל: אני הייתי מוכן שהחוק הזה יהיה הוראת שעה ל-5 שנים.

אורי אריאל: אני מזכיר, יש ובעוד כמה שנים נבחן.

אורי אריאל: אם אכן המשטרה תגיע למקומות אחרים בדברים האלה.

אורי אריאל: אנחנו עוסקים עכשיו רק בדבר אחד, אז החוק הזה ייעלם מהעולם וגמרנו.

אורי אריאל: אם לא, יצטרכו להאריך אותו.

אורי אריאל: צריך .

אורי אריאל: אני מוכן ללכת לכיוון כזה שזה לא תהיה חקיקה כל-כך קשה ומקובעת.

דב חנין: אדוני המפכ"ל, אני רוצה לברך אותך על-כך שאתה מגיע לכאן.

דב חנין: אני רוצה לברך אותך על-כך שמתחילת כניסתך.

דב חנין: אני גם מברך אותך על-כך ששינית את הוראות המשטרה גם כחלק מהתהליך שליווה את הצעת החוק הזאת.

דב חנין: בעקבות הישיבה האחרונה נפתח מסלול מעשי מול היועץ המשפטי לממשלה.

דב חנין: אני מקווה שזה יהיה מסלול אפקטיבי של טיפול בנושא הזה.

דב חנין: ההנחיות שאתה הוצאת הן ברורות וחד.

דב חנין: חוסר הביצוע שלהן הוא גם ברור וחד משמעי.

דב חנין: (מנקודה זו ואילך – פרוטוקול מלא.

דב חנין: ) אם יהיה לנו זמן היום לראות את העדויות המוסרטות והמוקלטות ולשמוע את העדים שנמצאים כאן

דב חנין: בחדר הזה , אתה תוכל לשמוע, אדוני המפכ"ל, לא על מקרה אחד, לא על שניים ולא על עשרה, של אנשים יוצאי דופן שנתקלו בשוטר בשעת לילה מאוחרת ובמקרה הוא היה בלי תג.

דב חנין: אתה תשמע פה סיפורים חוזרים ונשנים על כוחות משטרה, בפיזור של הפגנות כאלה ואחרות, של ימין או של שמאל, חברתיות או מדיניות, בתחומי מדינת ישראל ובשטחים, שבהם כוחות משטרה מתנהלים ללא תגים וזאת לא פעולה אינדיבידואלית אלא זאת פעולה בהנחייתו של מפקד כוח.

דב חנין: אני אומר את הדברים האלה בדאגה גדולה מכיוון שאני מאמין לך, אדוני המפכ"ל, שאתה מתייחס לנושא הזה במלוא הרצינות.

דב חנין: אני חושש מתמונת הדברים שידועה לי ושאתה תוכל לשמוע אותה במו אוזניך כאן אם יהיה לנו מספיק זמן.

דב חנין: אתה תראה שהתרבות הקלוקלת הזאת כנראה כל-כך נטועה עמוק במשטרה שעד היום, למרות הוראותיך ולמרות הנחיות היועץ המשפטי, קציני משטרה בכירים יותר ובכירים פחות עושים להם חירות, להפר את הנוהל הזה, להפר את ההוראות האלה ולגרום לכך ששוטרים יסתובבו ללא תגים.

דב חנין: לכן, אדוני המפכ"ל, אני חושב שהצעת החוק שלנו, שהיא הצעה מאוד מאוד מדודה ומדתית - אנחנו בתהליכי הצעת החוק.

דב חנין: גם הסכמנו, כל המציעים, לוותר על הענישה הפלילית וליצור מנגנונים אפקטיביים של ענישה משמעתית.

דב חנין: עשינו את זה כצעד אמיתי שמבטא את האמון שלנו ברצונה הטובה רצונה הטוב של המשטרה ושל פיקוד המשטרה לבער את התופעות האלה מהארץ.

דב חנין: בהמשך לדבריו של חברי חבר הכנסת אריאל, אני אומר לך, אדוני המפכ"ל, החוק הזה דרוש למשטרה לא פחות מאשר הוא דרוש לציבור.

דב חנין: אם המשטרה רוצה, כפי שהיא צריכה במדינה דמוקרטית, לשמור על האמון של הציבור, לשמור על שיתוף הפעולה של הציבור, לקבל מהציבור את הגיבוי הדרוש, המשטרה צריכה להיות ראשונת התומכים בחקיקת החוק הזה ובקביעת הנורמה, שאומרת ששוטר במדינת ישראל הוא שוטר מזוהה.

דב חנין: שוטר לא מזוהה, חס וחלילה, עלול להיות שוטר שפועל שלא כדין.

ניצן הורוביץ: תודה אדוני, אני מצטרף לברכות.

ניצן הורוביץ: הדיון הזה מתקיים, אדוני היושב ראש, בזכותך וההתמדה שלך והנחישות שלך.

ניצן הורוביץ: כל הוועדה כאן עומדת איתך ומברכת אותך על העניין הזה.

ניצן הורוביץ: תראה, אדוני המפכ"ל.

ניצן הורוביץ: הדיון והחוק לא היו מגיעים לעולם אם התופעה לא היתה קיימת.

ניצן הורוביץ: נמצאים פה עדים.

ניצן הורוביץ: למשל, נמצא פה ידידי חבר הכנסת לשעבר מוסי רז, שנתקל באלימות קשה מצד שוטרים כי ביקש משוטר להזדהות, כי השוטר היה ללא תג.

ניצן הורוביץ: לקראת הדיון הזה הבאתי לך תמונות שמראות שוטרים באין ספור אירועים שמסתובבים ללא תג.

ניצן הורוביץ: כשאתה שואל אותם מדוע הם ללא תג, או שהם מזלזלים, או שהם דוחפים אותך, או שהם הולכים משם, או שהם מצחקקים, או שהם עונים בכל מיני תגובות אחרות.

ניצן הורוביץ: נמצא פה פעיל בשם ערן ורד שהכין מצגת ואני מציע שתראו אותה.

ניצן הורוביץ: נמצאים כאן אנשים שיעידו באופן אישי על התופעה הזאת.

ניצן הורוביץ: אני יכול להעיד באופן אישי מהפגנות שבהם אני השתתפתי וראיתי זאת במו עיניי.

ניצן הורוביץ: רק לפני שבוע, חברי הכנסת של מר"צ סיירו בחברון.

ניצן הורוביץ: היינו מוקפים בשוטרים שלא היו עם תגי זיהוי.

ניצן הורוביץ: אדוני, הטענה הזאת שנשמעה כאן לפני שבוע מצד נציגי המשטרה, שמעולם, או בחמשת השנים האחרונות לא התקבלה אף תלונה.

ניצן הורוביץ: זה פשוט – מה, אתם עושים מאיתנו צחוק?

ניצן הורוביץ: מה, אנחנו עיוורים?

ניצן הורוביץ: הפעילים שלנו סתומים?

ניצן הורוביץ: אנחנו לא רואים מה נעשה סביבנו?

ניצן הורוביץ: זה כאילו כל העניין, אדוני המפכ"ל, מתנהל ביקום מקביל.

ניצן הורוביץ: יש את המציאות כפי שאתה רואה בתמונות וכפי שמייד תראה בסרטוני הוידיאו והאינטרנט ויש את הגסה של המשטרה.

ניצן הורוביץ: לכן, לנוכח הפער הבלתי נסבל הזה, נאלצנו להביא את החקיקה הזאת.

ניצן הורוביץ: אני אומר שנאלצנו, כי הלוואי ולא היה צורך.

ניצן הורוביץ: הלוואי והשוטרים היו הולכים תגים, לא היתה אלימות, הכול היה מתנהל ולא היה שום צורך בחוק.

ניצן הורוביץ: בגלל המצב אנחנו נאלצים להגיע לנקודה הזאת.

ניצן הורוביץ: אני אשמח להעביר לך את התמונות האלה, אתה יכול לעיין בהן בעצמך ואחר-כך תוכל להעביר אותן לאנשי המקצוע שמטפלים.

ניצן הורוביץ: .

ניצן הורוביץ: אני גם מאוד מבקש מיושב ראש הוועדה שיאפשר להקרין את הסרטונים כדי שכולנו נוכל לראות.

יוחנן דנינו: חבל שאין עליהם תאריכים.

יוחנן דנינו: הייתי מאוד שמח לראות - - -

ניצן הורוביץ: אני גם אספק לך תאריכים על כל תמונה ותמונה.

אמנון כהן: חברת הכנסת מרינה סולודקין, בבקשה.

מרינה סולודקין: אני רוצה לומר שאני בעד החוק של תג זיהוי.

מרינה סולודקין: זה לא חוק חדש.

מרינה סולודקין: לפני כמה קדנציות, יחד עם אורי, הגשנו את החוק הזה.

מרינה סולודקין: הגיע הזמן אז אנחנו בעד הצבעה ובעד החוק.

מרינה סולודקין: במקביל, אני צריכה לומר שלי יש פחות תלונות על אלימות של שוטרים נגד עולים.

מרינה סולודקין: נאבקנו עשרות שנים, הגענו למשהו אבל לא פתרנו את כל הבעיה.

אמנון כהן: תחליטו אתם איזה סרטון.

אמנון כהן: (מוקרן סרט)

קריאה: צילמה את זה אורית סטרוק.

קריאה: זה צולם בחברון בפיזור הפגנה ורואים כאן את השוטרים ללא התגים.

קריאה: אין לנו כרגע את השמע אבל התמונות מדברות בעד עצמן.

דב חנין: אין תגי כתף.

אורית נוקד: המפקד של השוטרים עומד לידם ולא מעיר להם בכלל.

אמנון כהן: את מאירה את עיניו?

יוחנן דנינו: אני רוצה לדעת ממתי הסרט.

אורית נוקד: הסרט הוא לא מעכשיו.

יוחנן דנינו: אפשר לדעת ממתי, גברתי?

יוחנן דנינו: אני רוצה ללמוד.

יוחנן דנינו: לפני כמה שנים?

אורית נוקד: אני עונה לך.

אורית נוקד: הסרט הזה הוא ישן, הוא מ-2008 אבל זה לא משנה הדברים האלה קורים.

יוחנן דנינו: זה מאוד משנה, אני אתייחס לזה.

אמנון כהן: מוסי רז, בבקשה.

אמנון כהן: מה קרה לך, ידידי?

מוסי רז: לפני 10 ימים או 9 ימים סיירנו בחברון וכל השוטרים שם לא היו מזוהים.

מוסי רז: נדמה לי שזה בתקופת המנכ"ל הנוכחי.

מוסי רז: ההפגנה שאני מתייחס אליה היתה ב-1.1.2011, לפני כשנה.

מוסי רז: חברי, חבר הכנסת הורוביץ, תיאר כמעט במדויק את הדברים.

מוסי רז: למעשה אני קודם הותקפתי על-ידי השוטר, הוא סטר לי.

אמנון כהן: מה עשית לו?

אמנון כהן: דחפת אותו?

מוסי רז: תאמין לי שאין לי מושג.

מוסי רז: אגב, יש צילומים של הדברים.

מוסי רז: רואים אותו סוטר לי.

אמנון כהן: שוטר לא יסטור לך סתם.

מוסי רז: אני מגיע לכל-כך הרבה הפגנות – אגב, אם עשיתי, יש בתי משפט ואפשר להעמיד אותי לדין.

מוסי רז: אני מזמין את הפרקליטות ואת המשטרה לבדוק מה עשיתי.

מוסי רז: יש צילומים של ההפגנה, רואים את הסטירה.

מוסי רז: כשביקשתי ממנו להזדהות, בא המפקד שלו.

מוסי רז: הוא אזק אותי, לקח אותי לניידת ועצרו אותי למשך 5 שעות.

קריאה: הגשת תלונה?

מוסי רז: פעם אחרונה שהגשתי תלונה למח"ש, קיבלתי כתב אישום.

מוסי רז: אחרי שהורדתי את התלונה למח"ש, הורידו את כתב האישום.

מוסי רז: אני לא חושב שיש אדם אחד בישראל שיש לו אמון במח"ש.

מוסי רז: אם כן, הבן אדם הזה לא הולך להפגנות.

ערן ורד: יש לי פה צילומים מהשנה האחרונה ומלפני 5 שנים.

ערן ורד: (מוקרן סרט)

יוחנן דנינו: אני רואה אותם עם תגים.

יוחנן דנינו: זה תג שמי, זאת תעודה.

ערן ורד: קצת אחורנית להראות שזה לא חדש.

אמנון כהן: ראינו מספיק.

ערן ורד: הם פשוט מסתירים את תגי השם שלהם.

אמנון כהן: דבי גילד, בבקשה.

דבי גילד-חיו: אני מהאגודה לזכויות האזרח.

דבי גילד-חיו: שלחנו אתמול התכתבות שלנו מהחודשים האחרונים בעניין תגי שם וגם שוטרים רעולי פנים.

דבי גילד-חיו: שלחנו גם מדגם אקראי מיוטיוב של אירועים שונים מהחודשים האחרונים: הפגנות בכיכר השבת בירושלים, פינוי הפגנה בתל-אביב, פינוי בית נטוש בתל-אביב.

דבי גילד-חיו: זה סתם מדגם אקראי של אירועים מאוקטובר, נובמבר וינואר.

דבי גילד-חיו: היוטיוב מראה מלא אירועים כאלה שמראים שוטרים לא מזוהים.

אושרה אסף: אני יושבת ראש עמותת זכויות השוטרים ואני פשוט בזה למעמד הזה.

אושרה אסף: כל מה ששוטר יעשה, יחפשו אותו.

אורי אריאל: מה זאת אומרת בזה?

אושרה אסף: סליחה, לא הפרעתי לך.

אושרה אסף: אתה פעיל ימין - - -

אורי אריאל: את לא תדברי כך.

אושרה אסף: אני אדבר איך שנראה לי נכון, כמו שלך נראה נכון.

אמנון כהן: יש תרבות דיבור בכנסת.

מרינה סולודקין: יש כאן ניגוד אינטרסים.

אמנון כהן: תקשיבי.

אמנון כהן: אנחנו מקיימים דיון רציני.

אמנון כהן: מצד אחד, אמרנו שאנחנו נותנים את כל הסמכויות ואת כל הכוח.

אמנון כהן: מצד שני, יש שוטרים – לא כולם, חס וחלילה – יש שוטרים שמפרשנים את הכוח לשלילה נגד האזרח.

אמנון כהן: צריך לקחת את הכול בפרופורציות.

אושרה אסף: ישנה כאן האגודה לזכויות האזרח.

אושרה אסף: אני לא ראיתי את כל האגודות האלה באים לטובת שוטרים כשהם מוכים.

אושרה אסף: אני הייתי בהפגנה הזאת שהם מדברים עליה.

אושרה אסף: אני רוצה להגיד לך - - -

אמנון כהן: אין מקרים כאלה?

אושרה אסף: אני לא ראיתי מקרים.

אושרה אסף: אתה מדבר על סוף הלילה, אני מדברת על תחילת ההפגנה.

אושרה אסף: השוטרים נטמעו בתוך האזרחים.

אושרה אסף: השוטרים בעצמם אמרו: אנחנו לא יוצאים נגדם בכלל, אנחנו מרגישים אותו דבר כפי שמרגישים האזרחים במדינת ישראל.

אושרה אסף: איך אפשר לבוא ולהגיד?

אושרה אסף: אני לא מדברת על פעילי ימין או על פעילי שמאל.

אושרה אסף: אני מדברת על אזרחים שמבחינת

אושרה אסף: כם הם נורמטיביים.

אושרה אסף: שוטר לא מרביץ לאזרח סתם.

אושרה אסף: לשוטר יש גם את הכבוד שלו וגם הוא בן אדם.

אושרה אסף: נכון שהוא על מדים.

אושרה אסף: שוטר לא צריך להרים ידיים.

אמנון כהן: אבל זה קורה לפעמים.

אמנון כהן: לפעמים הוא שוכח – לא כולם.

אושרה אסף: ברגע שאזרח שוכח והוא בא ועושה ככה לשוטר כדי להפגין את הכוח שלו כאזרח כנגד שוטר, הוא לא יכול לעשות שום דבר.

משה בר: אני יושב ראש עמותת "תנו יד לחרש ונכים למען נכים".

משה בר: אני רוצה לשלול את כל הדברים של הגברת.

משה בר: היה מעורב בזה גם השר לביטחון פנים - - -

אמנון כהן: על מה אתה מדבר?

משה בר: אני רוצה להגיד לך על מה.

משה בר: הבן שלי, שהיה איש משמר הגבול.

משה בר: הוא התנדב למשטרה, הוא עבר שתי תאונות ועכשיו התגלה שהוא בהלם קרב.

משה בר: הוא נעדר מהבית.

משה בר: פניתי למשטרה בבאר-שבע ועשו צחוק מאיתנו.

משה בר: כשפניתי לשר אהרונוביץ הביתה בשבת הוא הוציא מסוק והוציא הכול.

משה בר: הוא הגיע למשטרה, אזקו אותו והשוטרים הרביצו לו ועשו לו זעזוע מוח והוא הלום קרב.

משה בר: לא רק השוטר שעשה את זה צריך להיענש, גם כל השוטרים ששותפים מסביב שראו ולא עשו כלום.

אמנון כהן: זה מקרה אינדיבידואלי אישי.

אמנון כהן: המקרה שלך הוא טראגי - - -

משה בר: פנו אלי עשרות נכים שהם הוכו.

משה בר: אני מאמץ את משמר הגבול ואני עובד מול המשטרה.

משה בר: אני לא רודף את המשטרה, אני בעד המשטרה.

משה בר: אבל יש כמה שוטרים מסוימים שאסור להם להיות במשטרה.

אמנון כהן: את זה יבדקו.

אמנון כהן: אורית סטרוק, בבקשה.

אורית נוקד: אני אדבר בקיצור כדי שיספיקו להצביע.

אורית נוקד: אני רוצה להגיד למפכ"ל: "אדוני המפכ"ל כשנבחרת הבטחת בעיתונות: נוקיע עשבים שוטים הגורמים לנו נזק בלתי הפיך.

אורית נוקד: נעשה זאת ללא פשרות, ללא העלמות עין, ללא קריצות עין בשקיפות מלאה מול הציבור".

אורית נוקד: אני מאמינה לך שזה מה שאתה רוצה לעשות.

אורית נוקד: החוק הזה בא לעזור לך לעשות את זה כי אתה לא יכול לשלוט בכל מה שכל שוטר עושה אלא באמצעות החוק.

אורית נוקד: החוק בא לעזור לשוטר.

אורית נוקד: השוטר הפשוט עומד בפני ניסיון בלתי אפשרי שרוב בני האדם לא היו עומדים בו.

אורית נוקד: הוא צריך להחליט האם הוא יעמוד לדין משמעתי שתוצאתו היא אפסית, בגלל שלא היה לו תג זיהוי, וגם זה לא יקרה כי לא יזהו אותו אחרי שלא היה לו תג זיהוי, או האם הוא יעמוד לדין פלילי על העבירות החמורות שהוא יעשה ללא התג הזה.

אורית נוקד: הבחירה היא מאוד פשוטה.

אורית נוקד: לכן החוק הזה בא לשנות את מצב הבחירה של השוטר וגם של המפקד של השוטר.

אורית נוקד: היום עומד לדין השוטר מוטי מהגר שהיכה מפגינים בראשם בעמונה באמצעות אלה.

אורית נוקד: השוטר שהיה לידו, שעשה מעשה חמור פי כמה והיכה את אותם מפגינים באמצעות אלה הפוכה, לא עומד לדין ולא יעמוד לדין כי הוא לא זוהה כי לא היה לו תג.

אורית נוקד: את זה אנחנו צריכים למנוע.

אמנון כהן: אדוני המפכ"ל אני רוצה להעביר לך את זכות הדיבור.

אמנון כהן: תתייחס גם באופן ספציפי לסעיפי החוק.

יוחנן דנינו: אני מודה לחברי הוועדה וליושב ראש הוועדה שדחיתם את הדיון לשבוע כדי לי לאפשר לי להגיע ולומר את דבריי.

יוחנן דנינו: הבקשה שלי היא כמה דקות להקשיב לעניין ולדברים.

יוחנן דנינו: אני חושב שאין בינינו שום ניגודי אינטרסים ואין בינינו פערים לאן אנחנו רוצים להגיע.

יוחנן דנינו: כל השאלה או המחלוקת היא לגבי הדרך.

יוחנן דנינו: האם חקיקה זה הדבר הכי נכון במקרה הזה?

יוחנן דנינו: או בואו תנו לנו לעשות את זה, כמו שידענו לעשות את זה בדברים אחרים בלא פחות הצלחה ובצורה יפה.

יוחנן דנינו: רק לאחרונה עלתה התופעה הזאת של חניית כלי רכב משטרתיים במקומות אסורים.

יוחנן דנינו: הכי מקומם היה לראות את זה בחניות נכים.

יוחנן דנינו: הרי אין מחלוקת, החל ממפקד המשטרה ועד אחרון השוטרים, שצריך להוקיע את הדבר הזה ולטפל בו.

יוחנן דנינו: אנחנו הראינו שאנחנו יודעים לטפל.

יוחנן דנינו: לא צריך חקיקה ולא חיכינו שיעשו כאן עכשיו חוק ששוטר שמחנה בחניית נכים, יפסיקו לשלם את שכרו, כמו שראיתי כאן באחד מתתי הסעיפים.

יוחנן דנינו: כשאנחנו מחליטים לטפל, אנחנו יודעים לטפל.

יוחנן דנינו: כל הבקשה שלי – אם אתם באמת מאמינים לי, ואני מקבל את מה שנאמר פה – החלטנו לטפל.

יוחנן דנינו: אני דיברתי על עשבים שוטים.

יוחנן דנינו: אסור שהעשבים השוטים האלה יאפילו על כל העבודה המדהימה שעושים שוטרי משטרת ישראל ביום יום.

יוחנן דנינו: אנחנו מדברים על עשרות אלפי שוטרים.

יוחנן דנינו: כאזרחים צריך לעמוד ולראות מה עושה השוטר ביום יום מהבוקר עד הערב.

יוחנן דנינו: לראות את התנאים שבהם הוא עובד, לראות את התפקידים שהוא צריך למלא.

יוחנן דנינו: לראות מה השכר שהוא מקבל בסוף יום.

יוחנן דנינו: במחאות האלה שהצגתם כאן – אתם הקשבתם, אנחנו אימצנו את זה.

יוחנן דנינו: אמרו: שוטר אתה שווה יותר.

יוחנן דנינו: אתם זוכרים את זה?

יוחנן דנינו: אגב, צעקו את זה.

דב חנין: ובצדק, אנחנו בעד העלאת שכר השופטים.

יוחנן דנינו: רגע.

יוחנן דנינו: אני האחרון שלא אסכים איתך בעניין הזה.

יוחנן דנינו: אנחנו מטפלים ולשמחתי אנחנו גם מצליחים לאט לאט גם בזה לטפל ולהעלות את שכר השופטים כי אני חושב שצריך ששכר השוטרים יהיה ראוי.

יוחנן דנינו: הייתי בשבוע שעבר בביקור אצל מפכ"ל הסקוטלנד יארד שהיה ביקור היסטורי.

יוחנן דנינו: בפעם הראשונה, מאז שה ם השאירו לנו את הטיגרטים ב-1948, שמפכ"ל משטרת ישראל נפגש עם מנכ"ל הסקוטלנד יארד.

יוחנן דנינו: שוחחנו ואחד מהדברים שהוא ביקש להגיד לי, שהוא מסיר בפניי את הכובע על הדרך שבה משטרת ישראל טיפלה במחאות החברתיות שהיו כאן במהלך סוף שנת 2011.

יוחנן דנינו: היו כאן מאות הפגנות, אתם לא זוכרים את התקופה.

אורי אריאל: סניליים, אבל זוכרים.

יוחנן דנינו: אני עושה דיונים שבועיים של הערכות מצב.

יוחנן דנינו: הייתם צריכים לראות את המספרים של המחאות לאורך כל הארץ.

יוחנן דנינו: היו מאות הפגנות בשבוע.

יוחנן דנינו: משטרת ישראל, בלי תוספות, בלי כוח אדם, היתה צריכה לטפל בהן.

יוחנן דנינו: מצד אחד, לעמוד במדיניות שלנו לאפשר את המחאה החברתית, לאפשר להביע אותה.

יוחנן דנינו: מצד שני, לא לאפשר הפרות סדר, לא לאפשר חסימת כבישים, לא לאפשר לאזרח שרוצה לחיות במדינת ישראל להיתקל במצבים שהם בלתי נסבלים.

יוחנן דנינו: אני לא אעיד על משטרת ישראל, אני אתן לאחרים להעיד.

יוחנן דנינו: אני חושב שהמשטרה עמדה פה במשימה הלאומית הזאת בכבוד רב.

יוחנן דנינו: אנחנו סימנו ביעדי הארגון לשנה הזאת יעד שקראנו לו "שנת מפנה".

יוחנן דנינו: סימנו את האזרח במרכז הקשב המשטרתי.

יוחנן דנינו: כשאני אומר אזרח, זה כל אזרחי מדינת ישראל בלי יוצא מן הכלל: במרכז, בימין ובשמאל, כל אזרחי מדינת ישראל בכל המגזרים סימנו לעצמנו וקבענו יעדים.

יוחנן דנינו: אני מגיע עכשיו ממפגש שעשינו עם היועץ המשפטי לממשלה ועם פרקליט המדינה וכל הפרקליטים כדי להציג להם את יעדי הארגון כי גם להם יש חלק מאוד מרכזי בהם.

יוחנן דנינו: כשמפכ"לים אחרים ראו את היעדים שהצבנו לעצמנו אמרו לי שאני מפכ"ל מתאבד.

יוחנן דנינו: למה?

יוחנן דנינו: מה אתה מציב אמון ציבורי כיעד משטרתי, זה הרי נורא קשה להשגה?

יוחנן דנינו: אני ארגיש שאני לא אמלא את החובה לעצמי אם אני לא אעלה את רמת האמון הציבורי של מדינת ישראל, של אזרחי המדינה במשטרת ישראל כי יש להם משטרה מצוינת.

יוחנן דנינו: אני האחרון שתביאו לי דוגמה שהיא דוגמה לביצוע, לפעילות מיידית, ולא אנקוט בפעולות לאלתר.

יוחנן דנינו: בחלק מהמקומות השענו את השוטרים באותו יום.

יוחנן דנינו: לא חיכינו למח"ש ולא לבית דין למשמעת.

דב חנין: יש לך פה, אדוני, תמונה של קצין עם שלושה "פלאפלים".

יוחנן דנינו: אתה לא יודע להגיד מתי התאריך של התמונה הזאת.

יוחנן דנינו: אני מזמין אתכם לבדוק אותי.

יוחנן דנינו: אני רוצה שתעבירו לי תמונה כזאת עם תאריך, עם נסיבות, עם שעה, עם מקום ותראו מה אני עושה עם זה.

יוחנן דנינו: תנסו אותי.

יוחנן דנינו: הרי מה אתם אומרים?

יוחנן דנינו: אתם אומרים: אתם לא עושים, אתם לא רואים, אתם לא שומעים.

יוחנן דנינו: אני אומר לכם, תביאו לי את זה לטיפול.

יוחנן דנינו: אם תיראו שהעניין הזה לא מטופל משמעתית, לא מטופל כראוי לטעמכם, אז במקרה היותר חמור הולכים לכיוון של חקיקה.

יוחנן דנינו: אתם לקחתם פה נושא, שאני לא מקל בו ראש.

יוחנן דנינו: אני חושב ששוטר צריך להזדהות וללכת תג שם.

יוחנן דנינו: את הדבר הזה אפשר לאכוף באמצעים שקיימים בידי משטרת ישראל.

אורית נוקד: האמצעים שקיימים היום לא נותנים לך שיניים גם אם אתה רוצה.

יוחנן דנינו: אני לא זוכר שקיבלתי תלונות כאלה.

יוחנן דנינו: לעומת זאת, קיבלתי הרבה מאוד תמונות של כלי רכב שחונים בחניית נכים.

יוחנן דנינו: תיראו מה עשינו עם זה.

יוחנן דנינו: בכל מקום שקיבלתי תמונה כזאת, אתם תראו את הטיפול שנקטנו.

יוחנן דנינו: אנחנו שללנו את הרישיון המשטרתי, רשמנו דוח רגיל אזרחי.

יוחנן דנינו: בחלק מהמקרים לקחנו את כלי הרכב ליחידה.

יוחנן דנינו: בשבוע הראשון היינו מקבלים 30 תמונות בממוצע.

יוחנן דנינו: היום אנחנו מקבלים אולי שתי תמונות, אולי שלוש.

יוחנן דנינו: כשאתה בודק לעומק אתה רואה שהדבר הזה הופנם.

יוחנן דנינו: אתה רואה שבמקומות בהם לא היתה הצדקה, אנחנו ממשיכים לטפל בצורה קשה.

יוחנן דנינו: עשינו את זה בלי שיטיפו לנו ובלי שיבואו ויחוקקו חוק.

יוחנן דנינו: אנחנו עשינו את זה כי אני מאמין גדול בזה שהשוטר בראש ובראשונה צריך להיות דוגמה לשלטון החוק ולעמידה בכללים ולעמוד בקריטריונים שנקבעו על-פי החוק.

יוחנן דנינו: אתם פה חיברתם את זה לאלימות השוטרים, ראש הוועדה מכובדי.

דב חנין: שוטר אנונימי נוטה לפעמים להיות גם אלים, זאת הבעיה.

דב חנין: אם הוא לא אנונימי הוא לא יהיה אלים.

יוחנן דנינו: קודם כל, שוטר לא צריך להיות אלים.

יוחנן דנינו: לשוטר אסור להיות אלים.

אושרה אסף: גם לאזרח אסור להיות אלים.

יוחנן דנינו: את מתפרצת למה שאני רוצה לומר.

יוחנן דנינו: אם תבדקו טוב מה קרה לנו בשנים האחרונות תיראו כיצד נהגנו באירועים בהם היתה אלימות של שוטרים.

יוחנן דנינו: קחו את כל התלונות, לכל המוסדות שמקבלים, תלונות החל ממח"ש ודרומה ותיקחו את התיקים שנפתחו על תקיפת שוטרים.

יוחנן דנינו: הכנסת החליטה לשנות את החוק כך שמי שיגיש כתב אישום על תקיפת שוטרים זה לא המשטרה אלא הפרקליטות.

יוחנן דנינו: להגיד לכם שאני מרוצה מזה?

יוחנן דנינו: אני לא מרוצה מזה אבל יש לזה יתרון, יש כאן שקיפות.

יוחנן דנינו: תיראו מה קרה בשנה האחרונה מאז שהסמכות עברה לפרקליטות.

יוחנן דנינו: יש עלייה במספר כתבי האישום שהוגשו כנגד תקיפת שוטרים.

יוחנן דנינו: יש למעלה מ-2,500 אירועים של תקיפת שוטרים בשנה האחרונה.

יוחנן דנינו: יש למעלה מ-700 כתבי אישום, חלקם בנסיבות מחמירות.

יוחנן דנינו: כשאני אומר נסיבות מחמירות זה השתמשו בנשק חם או קר, השתמשו מעל 3 אזרחים.

יוחנן דנינו: זה לא רק שוטרים, הם לא לבד שם.

יוחנן דנינו: יש אלימות כנגד רופאים, יש אלימות כנגד עובדי ציבור בכלל, כנגד עובדים סוציאליים, כנגד ראשי רשויות וכנגד עובדי ציבור.

יוחנן דנינו: מכל זה, זה הדבר שצריך לעשות בו חקיקה?

יוחנן דנינו: הרי יש תופעות שאנחנו כולנו צריכים להתמודד איתן – כולנו, בלי יוצא מן הכלל.

יוחנן דנינו: אני מוכן להציג פה מה אנחנו מתכננים לעשות בשנה הקרובה כדי שגם חברי הכנסת, תנוח דעתם.

יוחנן דנינו: הצגנו את זה בכמה פורומים ואמרתי שאנחנו באים עכשיו מפורום כזה.

יוחנן דנינו: מה משטרת ישראל הולכת לעשות מול האזרח שומר החוק?

יוחנן דנינו: בין היתר, אחד מהדברים שדיברנו עליהם, זה לטפל בעשבים השוטים, זה לטפל באלה שכן צריך לטפל בהם משמעתית, שהם עושים נזק לכל הארגון.

יוחנן דנינו: הם עושים נזק לכל עשרות אלפי השוטרים שעושים את עבודתם נאמנה ביום יום.

יוחנן דנינו: בסופו של דבר אתה לוקח אירוע אחד ואתה הופך אותו לתופעה.

יוחנן דנינו: זה כמו בית ספר שיש בו 200 תלמידים.

יוחנן דנינו: תלמיד אחד היה אלים ואז אתה תגיד שיש תופעה של אלימות בבית הספר הזה.

יוחנן דנינו: אגב, אלה הסטטיסטיקות, תבדקו את המספרים.

יוחנן דנינו: 28,000 שוטרים מול מספר התיקים שנפתחו כנגד אלימות שוטרים.

יוחנן דנינו: זאת הסטטיסטיקה.

יוחנן דנינו: זאת לא תופעה.

יוחנן דנינו: יש בעיה ואני לא מתחמק ממנה.

יוחנן דנינו: אני לא מעלים ממנה את תשומת הלב הפיקודית שלנו.

יוחנן דנינו: יש לנו בעיה עם שוטרים בקצוות.

יוחנן דנינו: אנחנו קראנו לזה עשבים שוטים ובצדק כי הם בודדים.

יוחנן דנינו: זה לא הפרט שמעיד על הכלל.

יוחנן דנינו: אני ממליץ לכם לבוא ולראות את היום יום המשטרתי.

יוחנן דנינו: הראתם פה תמונה מחברון מלפני כמה שנים.

יוחנן דנינו: רק הבוקר מחסום משטרתי תפס מחבלת שהיתה בדרך לבצע פיגוע.

יוחנן דנינו: בחקירה היא הודתה שאמרו שישלמו לה 20,000 שקלים לביצוע של העניין הזה.

יוחנן דנינו: אני לא מציין את זה כדבר של מה בכך.

ניצן הורוביץ: אני אישית הייתי לפני שבוע בחברון.

ניצן הורוביץ: אנחנו לא מחבלים, עדיין לא והיינו מוקפים בשוטרים.

ניצן הורוביץ: למה אתה מזכיר את זה?

יוחנן דנינו: אתם יודעים, לגבי העניין הזה של חברון.

יוחנן דנינו: אחד הדברים שקבענו שאנחנו הולכים לבדוק בהם את מפקדי המשטרה, זה רמת שביעות הרצון של האזרחים אותם הם משרתים.

יוחנן דנינו: בחודשיים האחרונים עשינו סקר של שביעות רצון.

יוחנן דנינו: אתם יודעים למי יש את האמון הגבוה ביותר במשטרת ישראל ובשוטריה?

יוחנן דנינו: לתושבי יהודה ושומרון האזרחים הישראלים.

אורי אריאל: היא הנותנת.

אורי אריאל: נותנים אמון אבל מה שלא בסדר, הוא לא בסדר.

יוחנן דנינו: לכן צריכים לשים את הדברים בפרופורציות.

אמנון כהן: אדוני המפכ"ל, תעיר לגבי החקיקה כי אני רוצה להצביע.

אמנון כהן: רציתי להצביע בפעם הקודמת אבל חיכיתי לכבוד המפכ"ל.

אמנון כהן: אני צריך שתתייחס לסעיפים.

יוחנן דנינו: אני רוצה להציע הצעה לחברי הכנסת.

יוחנן דנינו: אגב, אני באמת מכבד את הדיון.

יוחנן דנינו: אני גם סבור שאתם עושים את זה ממקום שבאמת כואב ומפריע ואין לנו ויכוח על זה.

יוחנן דנינו: השאלה היא האם הצעת החוק היא הפיתרון?

יוחנן דנינו: אני רוצה להציע הצעה.

יוחנן דנינו: יש פה מצלמות, תוכלו להראות לי את זה.

יוחנן דנינו: אני מציע שתיתנו לנו חצי שנה.

יוחנן דנינו: בואו ניפגש כאן בעוד חצי שנה.

יוחנן דנינו: תביאו לי כל דוגמה שתגיע אליכם במסגרת תפקידכם של שוטרים שלא עמדו בהנחיות האלה.

יוחנן דנינו: הרי מה אתם מציעים כאן?

יוחנן דנינו: אתם מציעים לפתוח בהליך תוך 10 ימים, תשימו את זה באינטרנט.

יוחנן דנינו: בואו בלי חוק, תנסו אותנו.

יוחנן דנינו: אני מבקש, תנסו אותנו.

יוחנן דנינו: הבקשה שלי היא שתבדקו אותי חצי שנה.

יוחנן דנינו: אם תחליטו אחרי חצי שנה שאין מה לעשות ורק החוק יפתור את העניין – בבקשה אני אגיע לכאן ואעיר את הערותיי לגבי תתי הסעיפים כי יש לי הערות גם על זה.

יוחנן דנינו: אני מציע, מאחר ואני משוכנע שהמשטרה במסלול אחר, אני משוכנע שאנחנו נוכל להראות כאן שלא רק שאין כאן תופעה, שבמקומות שיש בעיה אנחנו נטפל.

יוחנן דנינו: אם זה עניין תרבותי כמו שאתם מציגים פה, אנחנו נטפל גם בזה.

יוחנן דנינו: זה לא מסובך.

יוחנן דנינו: ברמה הלאומית אתם מטילים עלי משימות הרב ה יותר כבדות מאשר לדאוג שהשוטר יסתובב עם שם.

יוחנן דנינו: אז בואו תסמכו עלי גם בעניין הזה.

יוחנן דנינו: אני מציע שניפגש כאן בעוד חצי שנה.

דב חנין: אדוני היושב ראש, שמעתי בקשב רב את דברי המפכ"ל.

דב חנין: אני מאוד מכבד אותך, אדוני.

דב חנין: אם אתם צודקים ואין תופעה כזאת, אז אין גם סיבה שתתנגדו לחוק.

דב חנין: אם אנחנו מדברים על מקרים כל-כך נדירים, אז הנה יהיה לכם - - -

יוחנן דנינו: אבל החוק הוא דרקוני.

אורית נוקד: יש מציאות דרקונית שבה השוטר עומד במשימה בלתי אפשרית.

אורית נוקד: הוא תמיד יבחר להוריד את התג.

יוחנן דנינו: אם בסופו של דבר אתם תחליטו - לנו אין בעיה להתייחס לסעיפים עצמם.

יוחנן דנינו: אני כן אוכל להראות לכם בכל מידתיות, ביחס להסדרים אחרים בנושאים אחרים, שהחוק הזה הוא לא מדתי.

יוחנן דנינו: אני אומר שוב, יש כאן כל מיני חזקות שהן לא קיימות בחוק העונשין בשום עבירה הרבה יותר חמורה.

יוחנן דנינו: לרגע אני לא מזלזל בחומרה של אי ענידת תג שם.

יוחנן דנינו: יש עבירות פי כמה יותר חמורות שהחזקות שאתם רוצים להכניס כאן בחוק הן לא פרופורציונאליות בכלל.

יוחנן דנינו: לכן, כן יש לנו מה להגיד על החוק עצמו.

יוחנן דנינו: הרי החוק נועד לשנות מצב ובזה התחלתי.

יוחנן דנינו: בואו תנסו אותנו.

יוחנן דנינו: עד עכשיו לא הייתי כאן ולא התחייבתי כאן.

יוחנן דנינו: אני גם לא הצעתי לכם את ההצעה הזאת.

אמנון כהן: אורי אריאל, מה אתה אומר?

אמנון כהן: אתה מציע החוק, אני יושב ראש ועדה, אני יכול לקבל החלטה בלעדיך אבל אני מכבד את אלה שמביאים הצעות חוק.

אמנון כהן: אני חושב שכאשר מפכ"ל משטרת ישראל, שאנחנו מטילים עליו משימות לאומיות, אומר שהוא משנה פאזה, משנה כיוון – אני נוטה להאמין.

אמנון כהן: אולי במשך הזמן נחליט אחרת אבל אנחנו לא בורחים.

אמנון כהן: זיהינו כאן בעיה אמיתית וכאובה, הצבענו עליה.

אמנון כהן: הבאנו אותה דרך חקיקה.

אמנון כהן: אנחנו נמצאים עכשיו בקריאה שנייה ושלישית וזה מייד ייכנס לספר החוקים של מדינת ישראל.

יוחנן דנינו: אדוני היושב ראש, יש עוד נושאים.

יוחנן דנינו: דילגתי כי ראיתי את השעה ואתם צריכים ללכת למליאה.

יוחנן דנינו: אני מאוד רוצה להציג לכם כאן את הדברים שהם אלה שהולכים להשרות על השינוי התרבותי שאני מדבר עליו.

יוחנן דנינו: אתם תיראו מאיזה רמה זה מגיע ועד איזה רמה זה מגיע.

יוחנן דנינו: אתם תיראו את כל הנושאים שאתם לא מכירים כי זה הוצג וזה לא נחשף בצורה רצינית.

יוחנן דנינו: אני מעריך שאחרי שתיראו את כל התהליכים האלה, אתם תיתנו את הסיכוי למשטרת ישראל ללכת לכיוונים שאתם תתחברו עליהם ואני משוכנע שאין אזרח במדינת ישראל שלא יתחבר אליהם.

יוחנן דנינו: אני מגיע עכשיו מהיועץ המשפטי לממשלה.

יוחנן דנינו: גם הם בתור הגורם המקצועי סבורים שהסעיפים האלה הם לא במקום, הם לא מדתיים, הם לא מתאימים לעניין שאותו רוצים לבחון.

דב חנין: החוק הזה התחיל עוד בכנסת ה-17.

אורי אריאל: ברשותכם, אני מבקש לענות ליושב ראש.

אורי אריאל: הרי הגיעו מים עד נפש אחרת זה לא היה פה.

אורי אריאל: המפכ"ל לא התחיל את כהונתו לפני שבוע, ברוך השם כבר הרבה זמן.

אורי אריאל: תמיד הדלת פה פתוחה.

אורי אריאל: מתי שהמפכ"ל ירצה להציג איזה נושא, זה יינתן לו.

אורי אריאל: אני חושב שצריך להצביע על החוק.

אורי אריאל: אמרתי שאני מוכן שתהיה הוראת שעה כדי שזה לא יהיה לעולם ועד.

אורי אריאל: אם ה מצב ישתפר אפשר לבטל את החוק או להפסיק את הוראת ה שעה.

אורי אריאל: אם רוצים במקום 5 שנים, 4 שנים, זאת גם אפשרות.

אורי אריאל: מי שיגיד שזה לשנה, בעיניי זה לא מקובל.

אורי אריאל: הצעתי היא להצביע.

ניצן הורוביץ: אדוני, אני תומך במה שחבר הכנסת אריאל אמר.

ניצן הורוביץ: אדוני המפכ"ל, זה לא דיון ראשון, גם לא שני, גם לא שלישי.

ניצן הורוביץ: אנחנו בהליך שנמשך כבר יותר משנתיים לנוכח מצב שאתה ראית רק קצה קצהו.

ניצן הורוביץ: החוק הזה לא רק שהוא מידתי הוא גם נכון בהתייחסות למציאות מסוימת.

ניצן הורוביץ: כפי שאמר חבר הכנסת דב חנין, אם אין בעיה, אם אתה באמת מתכוון לשנות את הדברים ואני מאוד מברך על זה, החוק הזה יעזור לך לעשות את זה.

יוחנן דנינו: אני לא צריך את העזרה הזאת, זה מה שאני אומר.

יוחנן דנינו: הרי זה כל העניין.

יוחנן דנינו: אתם רוצים לעזור לי כל-כך, אז בואו תעזרו באמת.

יוחנן דנינו: אני רוצה להציג לכם יום עם מפכ"ל משטרת ישראל, בהזדמנות כאן בוועדה.

יוחנן דנינו: אתם תראו שמכאן לא צריכה קריאה שמחלישה את שוטרי משטרת ישראל.

יוחנן דנינו: זאת הקריאה, אגב, זה החוק.

יוחנן דנינו: מהוועדה הזאת צריכה לצאת הקריאה שמחזקת את שוטרי משטרת ישראל.

יוחנן דנינו: שהם לא ירגישו עכשיו כ-28,000 נאשמים.

יוחנן דנינו: יש כאן בשוליים.

אורי אריאל: חס וחלילה.

יוחנן דנינו: הבעיה היא, שאי-אפשר היה להרחיב כאן.

יוחנן דנינו: כולם חוזרים לאירוע המפורסם שמפקד המחוז אמר: תגידו כולם ונתן את השם שלו.

אורי אריאל: לא הזכרתי את זה.

יוחנן דנינו: בוודאי שלא הזכרתם, רק הכנסתם פה חזקה שאם מעל יש מעל 3 שוטרים לא מזוהים, חזקה שהמפקד נתן להם הוראה.

יוחנן דנינו: תיראו, זה לא קיים בשום דבר בספר החוקים.

יוחנן דנינו: בוודאי זה לא נכון שזה יקרה כאן.

יוחנן דנינו: אם אתם חושבים שזה העניין, אתם חושבים שזה יפתור את בעיות ישראל, אז אין לי מה להוסיף על העניין.

יוחנן דנינו: אני כן חוזר על הבקשה שלנו בחצי השנה הקרובה.

אושרה אסף: זה עוד חוק שלא יעמוד במבחן בג"צ, לדעתי.

אמנון כהן: אנחנו לא עובדים בבג"צ, אנחנו מחוקקים, יש הפרדת רשויות.

אמנון כהן: כבוד המציעים - - -

אושרה אסף: - - -

אמנון כהן: את מפריעה לי, אני גם יכול להוציא אותך אם את מפריעה לי, אני מכבד אותך.

אמנון כהן: אני רוצה לעשות התייעצות עם חברי הכנסת.

אמנון כהן: המפכ"ל ביקש ובמושב הזה זה עדיין על השולחן.

אמנון כהן: אנחנו צריכים עוד לדון ברפורמה והשר נמצא כרגע בחו"ל.

אמנון כהן: רציתי לשאול אותו לעמדתו כי רציתי להתייעץ איתו כי השר צריך לדעת שיש פה חוק שעובר.

אמנון כהן: בואו נמצה את הדיון בינינו ונראה איך אנחנו רואים את זה.

אמנון כהן: המפכ"ל ביקש פה בקשה לתקופה מסוימת.

אמנון כהן: אפשר גם לדבר על התקופה.

אמנון כהן: צריך לראות מה הולכים לעשות מבחינה חינוכית הדרכתית.

אמנון כהן: תחליטו אתם, אתם מחוקקים.

אמנון כהן: אני כיו"ר ועדה - - -

ניצן הורוביץ: אני מבקש להצביע.

אמנון כהן: אני הבנתי, אני הבנתי.

אמנון כהן: לא נשלם הדיון הזה.

אמנון כהן: אני מבקש מהיועצים המשפטיים, אם עדיין יש משהו בסעיפים, תתאמו מול הוועדה ומול המשרדים.

אמנון כהן: אם אני לא אשכנע אותם, נצטרך להביא את החוק הזה להצבעה ולכן אתם צריכים להיות מוכנים לשלב ב'.

אמנון כהן: חבריי, אם תלחצו עלי, נגמור את זה במושב הזה.

אמנון כהן: עוד פעם, המפכ"ל בא - - -

אורי אריאל: מה יש לנו ללחוץ עליך?

אמנון כהן: המפכ"ל ביקש.

אמנון כהן: אני רוצה לראות את תכנית העבודה, איך זה הולך.

אורי אריאל: המושב הזה נגמר ב-22 לחודש למניינם, בעוד פחות משלושה שבועות.

אורי אריאל: כדי לגמור את החוק הוא צריך לעלות בשבוע הבא.

אורי אריאל: דיבר איתי אורי, עוזר השר.

אורי אריאל: הוא אמר שהשר מבקש שבוע ימים וביום שני הבא להצביע.

אורי אריאל: אם מנצלים את הימים האלה לדבר עד יום שני – אני חושב שדיברנו.

אמנון כהן: שבוע הבא כבר תפוס, יש דיונים בנושא תכנון ובנייה.

אורי אריאל: בסדר, אז אם אתה לא רוצה להצביע, תגיד.

אמנון כהן: לא, בשבוע אחרי זה.

אורי אריאל: אל תשאל אותנו 3 פעמים אם אנחנו רוצים כדי לדחות.

אורי אריאל: תגיד אני דוחה.

אורי אריאל: זאת סמכותך, אני חושב שאתה טועה.

אורי אריאל: זה גם לא מה שדיברנו – אבל מותר.

אורי אריאל: שמענו את המפכ"ל, אתה השתכנעת.

אורי אריאל: זה הכול היה פה נהדר, ממחר הכול יהיה בסדר.

אורי אריאל: זאת זכותך ואני מצר על זה.

אורי אריאל: אני מבקש ממך בכל זאת להצביע.

אורי אריאל: אם לא היום, אז בשבוע הבא כמו שהשר ביקש.

אורי אריאל: אתה רוצה לדחות את זה, אתה יכול לקבור את החוק.

אמנון כהן: אי-אפשר לקבור כי זה בקריאה שנייה ושלישית.

אורי אריאל: אדוני היושב ראש, בשיא החברות, הידידות וההערכה, מה שאתה עושה עכשיו זה לקבור את זה – סלח לי, כמעט קבורת חמור מחוץ לגדר, כפי שנהוג להגיד אצלנו.

אורי אריאל: זאת זכותך, אתה תחליט.

אורי אריאל: האזרח הבא שיבוא אליך ללשכה ברמלה תגיד לא: אני דחיתי את זה, לא נתתי צ'אנס - - -

אמנון כהן: - - -

יוחנן דנינו: האזרח הבא שיבוא אליך תפנה אותו אלי ונראה אם הוא יחזור אליך.

אורי אריאל: המפכ"ל, אני לא רוצה להפנות אף אזרח אליך.

אורי אריאל: אדוני היושב ראש, אני מקוזז איתך, שב בנחת.

אמנון כהן: תקנונית אני לא יכול.

אורי אריאל: המפכ"ל, אנחנו לא רוצים להפנות אליך אף אחד.

אורי אריאל: אנחנו לא רוצים לשלוח אף אחד למחלקה לחקירת שוטרים.

אורי אריאל: גם כשאנחנו רוצים, פעמים רבות אנחנו לא יכולים.

אורי אריאל: הרי זה שיא השיאים.

אורי אריאל: אני לא מדבר מה קרה בין השוטר לאזרח כי זה כבר קרה.

אורי אריאל: עכשיו זכותו הכי בסיסי, שאתה ואני מסכים ואין על זה ויכוח, ללכת למח"ש ולהגיד: פלוני פגע בי.

אורי אריאל: "כאלם פאדי", נאדה, כלום, אפס, זירו – כלום.

אורי אריאל: הוא מדבר על אדם בן 75.

אורי אריאל: המפכ"ל, אתה יודע מה מטריד אותי?

אורי אריאל: שאתה חושב שכמעט הכול בסדר.

אורי אריאל: אני אומר לך ואמרתי את זה לשאול גורדון.

אורי אריאל: אמרתי לו שהאמון שנפגע כתוצאה מהמציאות שאנחנו מתארים, הוא יותר חמור מתקיפות כאלה ואחרות.

אורי אריאל: מה שקורה הוא שהמשטרה מאבדת את ההרתעה, מאבדת את האמינות.

יוחנן דנינו: אתה מתפרץ לדלת פתוחה.

יוחנן דנינו: אני מייצג את האזרחים לא פחות מחברי בית המחוקקים, כך אני רואה את תפקידי.

יוחנן דנינו: כשאני קם בבוקר אני מרגיש שאני משרת את כל אזרחי מדינת ישראל.

יוחנן דנינו: אני מרגיש שאני אחטא לתפקידי אם אני לא אעשה את כל מה שאני יודע לעשות כדי לתת לו את השירות המקסימאלי בתחומי האחריות של משטרת ישראל.

יוחנן דנינו: מעבר לאזרח שרוצה להגיע למח"ש, יש אלפי אזרחים אחרים שמקבלים את שירותי המשטרה מהבוקר עד הערב כל יום שעה שעה.

יוחנן דנינו: אני מסתכל על זה ואומר שאם היינו יכולים להציג כאן.

יוחנן דנינו: למשל, תלונות ציבור.

יוחנן דנינו: עד היום מפקדים לא נמדדו בתלונות הציבור.

יוחנן דנינו: מהיום מפקדים הולכים להימדד במספר תלונות הציבור.

יוחנן דנינו: היום מפקדים הולכים להימדד במספר תלונות שימוש בכוח.

יוחנן דנינו: הם ימדדו גם ב מספר התלונות של אי ענידת תג זיהוי.

יוחנן דנינו: אתם תבדקו את זה.

אורית נוקד: אני כתבתי לך לפני 3 חודשים.

אמנון כהן: ביקשתי ממחלקת המחקר והמידע של הכנסת להגיש לי חומר לגבי תלונות על שוטרים.

אמנון כהן: יש לנו רק מ-2009 ואנחנו מבקשים נתונים מהשנתיים האחרונות.

מרינה סולודקין: אמנון, להצביע.

אמנון כהן: בעזרת השם, בעזרת ה שם.

אמנון כהן: תודה רבה על ההשתתפות שלכם.

אמנון כהן: תרמתם היום לידע שלנו.

אמנון כהן: הישיבה הזאת נעולה.